## Odluka o Vijeću za nadzor sigurnosnih službi

### NN 78/2003 (14.5.2003.), Odluka o Vijeću za nadzor sigurnosnih službi

# HRVATSKI SABOR

940

Na teme­lju
članka 80. stavka 1. Ustava Republike Hrvatske i članka 80. Zakona o
sigurnosnim službama Republike Hrvatske (»Narodne novine«, br. 32/02. i
38/02.), Hrvatski sabor na sjednici 7. svib­nja 2003., donio je

## ODLUKU

### O VIJEĆU ZA NADZOR SIGURNOSNIH SLUŽBI

Ovom se
Odlukom uređuje postupak predlaga­nja i imenova­nja članova Vijeća za nadzor
sigurnosnih službi (u da­lj­njem tekstu: Vijeće), način rada Vijeća te obav­lja­nje
administrativnih poslova za Vijeće.

Članak 2.

Ovom Odlukom utvrđuje se:

– način predlaga­nja kandidata za predsjednika i šest
članova Vijeća, te postupak utvrđiva­nja prijedloga za ­njihovo imenova­nje,

– prava i dužnosti predsjednika i članova Vijeća,

– način rada Vijeća,

– postupa­nje s podacima i materijalima Vijeća,

– obav­lja­nje administrativnih poslova za Vijeće,

– osigura­nje sredstava, prostora i opreme za rad
Vijeća.

I. PREDLAGATELJI KANDIDATA
ZA PRED­­SJED­­NIKA I ČLANOVE VIJEĆA TE POSTUPAK UTVR­ĐI­VA­NJA PRIJEDLOGA ZA
NJIHOVO IMENOVA­NJE

Članak 3.

Odbor Hrvatskog sabora nadležan za nacionalnu
sigurnost (u da­lj­njem tekstu: Odbor) uputit će javni poziv za predlaga­nje
kandidata za predsjednika i članove Vijeća iz reda uglednih javnih djelatnika,
koji udovo­ljavaju odredbi članka 80. stavka 3. Zakona o sigurnosnim službama
Republike Hrvatske.

Članak 4.

Prijedlozi kandidata za imenova­nje predsjednika i
članova Vijeća podnose se Odboru.

Odbor na svojoj sjednici utvrđuje da li prijedlozi
udovo­ljavaju uvjetima iz Zakona i ove Odluke, te utvrđuje i podnosi Hrvatskom
saboru prijedlog za imenova­nje predsjednika i šest članova Vijeća.

II.
PRAVA I DUŽNOSTI PREDSJEDNIKA I ČLANOVA VIJEĆA

Članak
5.

Predsjednik
i članovi Vijeća ne mogu biti članovi uže­g rukovodstva političkih stranaka, te
ne smiju sudjelovati u stranačkim aktivnostima ili politički djelovati u
Vijeću.

Članak
6.

Predsjednik
i članovi Vijeća imaju pravo i dužnost:

–
sudjelovati na sjednicama Vijeća,

–
postav­ljati pita­nja čelnicima sigurnosnih službi,

–
podnositi prijedloge u ci­lju pobo­ljša­nja rada i nadzora sigurnosnih službi,

–
tražiti materijale u svezi s obav­lja­njem svoje dužnosti,

– pravo
na novčanu naknadu za obav­lja­nje svoje dužnosti u visini koju utvrdi Vlada
Republike Hrvatske svojim aktom.

Predsjednik
Vijeća osigurava provedbu Programa koje­g donosi Odbor, te obav­lja­nje poslova
iz članka 81., 82. i 83. Zakona o sigurnosnim službama Republike Hrvatske.

III.
NAČIN RADA VIJEĆA

Članak 7.

Vijeće djeluje pri odboru Hrvatskoga sabora nadležnom
za nacionalnu sigurnost, a u svome radu je samostalno.

Vijeće radi na sjednicama kojima je nazočna
nadpolovična većina članova.

Stajališta i miš­lje­nja Vijeće donosi većinom
glasova svih članova Viijeća.

Tekst izvješća koje podnosi Vijeće utvrđuje se nadpo­lo­vičnom
većinom svih članova Vijeća.

O sjednici Vijeća vodi se zapisnik, a sjednica se
može i tonski snimati. Predsjednik i svaki član Vijeća ima pravo tražiti da se ­nje­govo
izdvojeno miš­lje­nje zapisnički utvrdi.

Sjednice Vijeća se u pravilu održavaju u prostorijama
Vijeća, osim ukoliko poslove Vijeća, zbog ­njihove prirode, nije moguće obaviti
u tim prostorijama.

Članak 8.

Sjednice Vijeća saziva i ­njima predsjedava
predsjednik Vijeća.

Članak 9.

Predsjednik Vijeća će, ako Vijeće pri obav­lja­nju
poslova iz Zakona o sigurnosnim službama Republike Hrvatske utvrdi da postoji
opravdana sum­nja da je došlo do bezrazložnog krše­nja Ustavom zajamčenih ­ljudskih
prava i teme­ljnih sloboda, ili do prekorače­nja zakonskih ovlasti od strane
neke sigurnosne službe, o tome odmah izvijestiti predsjednika Odbora. Predsjednik
Vijeća će također, u slučaju da je Vijeću onemogućen uvid u materijale
sigurnosnih službi, o tome odmah izvijestiti predsjednika Odbora.

Predsjednik Odbora će u roku 8 dana po primitku
obavijesti, sazvati zajedničku sjednicu Odbora i Vijeća. Na zajedničkim
sjednicama o prijedlozima se donose zak­ljučci većinom glasova članova Odbora i
većinom glasova članova Vijeća. Ako zak­ljučci nisu suglasni, donose se
odvojeni zak­ljučci. O svim će se zak­ljučcima izvijestiti predsjednika
Republike Hrvatske, predsjednika Hrvatskog sabora, predsjednika Vlade Republike
Hrvatske, Glavnoga državnog odvjetnika, te podnosite­lja zahtjeva. Pod­no­si­te­lj
zahtjeva će biti obaviješten o rezultatima provedenog nadzora i u slučaju da
povrede prava nije bilo.

Zajednička sjednica Vijeća i Odbora održat će se na
zahtjev Odbora i u drugim slučajevima kada Odbor smatra da za to postoje
opravdani razlozi.

Članak
10.

Predsjednik
i članovi te službenici i namještenici Vijeća koji su imali pristup podacima i
dokumentima sigurnosnih službi dužni su čuvati podatke i dokumente koji su
zakonom određeni kao tajni bez obzira na način na koji su ih doznali, dok na
zakonom propisani način ne budu oslobođeni čuva­nja tajne.

Osobe
iz stavka 1. ovoga članka ne smiju, bez suglasnosti Odbora, javno istupati i
komentirati rad Vijeća, službi i drugih tijela i osoba u pita­njima nacionalne
sigurnosti, niti upoznavati neovlaštene osobe s podacima i dokumentima
sigurnosnih službi.

Osobe
iz stavka 1. ovoga članka ne smiju prisvajati dokumente sigurnosnih službi.

Obveza
čuva­nja tajne traje i nakon razrješe­nja predsjednika i članova Vijeća.

Članak
11.

Vijeće
donosi Poslovnik o svom radu kojim deta­ljnije uređuje pita­nja iz svoga
djelokruga, način postupa­nja s materijalima i informacijama, ­njihovo pohra­njiva­nje
i čuva­nje, pita­nja službe Vijeća, te druga pita­nja koja nisu uređena ovom
Odlukom.

Poslovnik
o radu Vijeća ne može se donijeti bez prethodno pribav­ljenog miš­lje­nja
odbora Hrvatskoga sabora nadležnog za nacionalnu sigurnost.

V.
OBAVLJANJE ADMINISTRATIVNIH POSLOVA

Članak
12.

Administrativne
poslove za potrebe Vijeća obav­ljat će služba Vijeća u okviru Ureda Odbora.

VI.
SREDSTVA, PROSTOR I OPREMA ZA RAD VIJEĆA

Članak
13.

Sredstva
za rad Vijeća osiguravaju se u državnom proračunu Republike Hrvatske.

Tajništvo
Hrvatskoga sabora osigurava prostor i opremu te potrebne djelatnike za rad
Vijeća.

VII.
ZAVRŠNE ODREDBE

Članak
14.

Odbor
će u roku od 15 dana od dana stupa­nja na snagu ove Odluke poduzeti rad­nje
propisane u članku 3. ove Odluke.

Članak 15.

Vijeće će u roku od 30 dana od ­nje­govog imenova­nja
donijeti akt iz članka 11. ove Odluke.

Članak 16.

Ova Odluka stupa na snagu danom donoše­nja, a objav­ljuje
se u »Narodnim novinama«.

Klasa: 200-01/03-01/02
Zagreb, 7. svib­nja 2003.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Odluka, NN 78/2003-940